ΚΑΝΟΝΙΣΜΟΣ (ΕΟΚ) αριθ. 1319/85 ΤΟΥ ΣΥΜΒΟΥΛΙΟΥ της 23ης Μαΐου 1985 σχετικά με την ενίσχυση των μέσων ελέγχου της εφαρμογής της κοινοτικής νομοθεσίας στον τομέα των οπωροκηπευτικών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πρόταση της Επιτροπής (1),

(1) ΕΕ αριθ. C 67 της 14.3.1985, σ. 38.

τη γνώμη του Ευρωπαϊκού Κοινοβουλίου (2),

(2) ΕΕ αριθ. C 94 της 15.4.1985.

Εκτιμώντας:

ότι η κοινοτική νομοθεσία για τα οπωροκηπευτικά, και ιδίως ο κανονισμός (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (4), περιέχει, όσον αφορά τον έλεγχο της τήρησης των κανόνων ποιότητας και τη διαπίστωση των τιμών των προϊόντων, διατάξεις που η σωστή και ομοιόμορφη εφαρμογή τους αποδεικνύεται απαραίτητη για την καλή διαχείριση των αγορών

(3) ΕΕ αριθ. L 118 της 20.5.1972, σ. 1.

(4) ΕΕ αριθ. L 130 της 16.5.1984, σ. 1.

ότι η τήρηση της κοινοτικής ρύθμισης όσον αφορά τους κανόνες ποιότητας και τη διαπίστωση των τιμών πρέπει να αποτελεί αντικείμενο εμπεριστατωμένου ελέγχου ότι, εκτός από τους ελέγχους που πραγματοποιούν τα κράτη μέλη με δικής τους πρωτοβουλία και οι οποίοι παραμένουν απαραίτητοι, είναι αναγκαίο να προβλεφθούν έλεγχοι από εκπροσώπους της Επιτροπής, καθώς και η δυνατότητα για την Επιτροπή να προσφεύγει στα κράτη μέλη

ότι είναι απαραίτητο να προσδιοριστεί η αρμοδιότητα των εκπροσώπων της Επιτροπής και τα όρια εντός των οποίων μπορούν να ασκούν τα καθήκοντά τους,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

1. Με την επιφύλαξη των ελέγχων που πραγματοποιούνται από τις αρχές των κρατών μελών, ανατίθεται σε εκπροσώπους της Επιτροπής η επιτόπου εκτέλεση των ακόλουθων ενεργειών:

- έλεγχος της τήρησης των προδιαγραφών ποιότητας ή όρισμένων από τους όρους τους όσον αφορά τα προϊόντα που αναφέρονται στο παράρτημα ΙΙ του κανονισμού (ΕΟΚ) αριθ. 1035/72 που αποσύρονται από την αγορά σύμφωνα με τα άρθρα 15 και 15α, ή που αγοράζονται σύμφωνα με τα άρθρα 19 και 19α του εν λόγω κανονισμού,

- έλεγχος της ποιότητας των οπωροκηπευτικών που παραδίδονται στις βιομηχανίες μεταποίησης, εφόσον έχουν προβλεφθεί για τα προϊόντα αυτά κοινές προδιαγραφές ή κλάσεις ποιότητας, με σκοπό ιδίως τη χορήγηση κοινοτικών ενισχύσεων,

- επαλήθευση των διαπιστώσεων των τιμών που αναφέρονται στα άρθρα 17 και 24 του εν λόγω κανονισμού.

2. Η απόφαση της Επιτροπής αναφέρει το αντικείμενο και το σκοπό του ελέγχου και καθορίζει την ημερομηνία που αρχίζει.

ρθρο 2

Η Επιτροπή ειδοποιεί σε εύθετο χρόνο, πριν από την έναρξη των ενεργειών ελέγχου που αναφέρονται στο άρθρο 1, το κράτος μέλος στο έδαφος του οποίου θα πραγματοποιηθούν οι ενέργειες αυτές. Αναφέρει τους πλέον κατάλληλους τόπους όπου πρέπει να γίνει ο έλεγχος και καθορίζει τις πρακτικές του λεπτομέρειες σε συνεργασία με τις αρμόδιες αρχές του κράτους μέλους.

ρθρο 3

1. Οι εκπρόσωποι της Επιτροπής, προκειμένου να πραγματοποιήσουν τους ελέγχους στους οποίους προβαίνουν από κοινού με τους υπαλλήλους κράτους μέλους, παρουσιάζουν γραπτή εντολή στην οποία αναφέρονται η ταυτότητα, η ιδιότητά τους, καθώς και το αντικείμενο και ο σκοπός αυτών των ελέγχων.

2. Κατά την άσκηση των καθηκόντων τους, σύμφωνα με το άρθρο 1, οι εκπρόσωποι της Επιτροπής απολαύουν των ακόλουθων δοκαιωμάτων και εξουσιών:

α) πρόσβαση σε όλους τους χώρους, γήπεδα, εγκαταστάσεις και μεταφορικά μέσα που μπορεί να αφορούν οι ενέργειες ελέγχου

β) δυνατότητα να ζητήσουν οιαδήποτε εξήγηση από τους ενδιαφερόμενους επιχειρηματίες

γ) πρόσβαση, εφόσον χρειάζεται, στα έγγραφα που έχουν σχέση με τα προϊόντα και τις τιμές που αναφέρονται στο άρθρο 1.

3. Οι εκπρόσωποι της Επιτροπής:

α) κατά τη διάρκεια των ελέγχων τηρούν στάση σύμφωνα με τους κανόνες και τα ειωθότα που επιβάλλονται στους υπαλλήλους των κρατών μελών

β) τηρούν το επαγγελματικό απόρρητο.

άρθρο 4

1. Οι παραγωγοί οπωροκηπευτικών, οι οργανώσεις ή οι ενώσεις των οργανώσεών τους, οι έμποροι οπωροκηπευτικών, καθώς και κάθε οργανισμός που έχει σχέση με αγορά και πώληση οπωροκηπευτικών έχουν υποχρέωση να υποβάλλονται στις επαληθεύσεις που αναφέρονται στο άρθρο 1.

2. Για την πραγματοποίηση των ελέγχων που πραγματοποιούνται από κοινού, σύμφωνα με το άρθρο 3 παράγραφος 1, οι εκπρόσωποι της αρμόδιας αρχής του κράτους μέλους, στο έδαφος του οποίου πρέπει να πραγματοποιηθει ο έλεγχος, πρέπει να παρέχουν βοήθεια στους εκπροσώπους της Επιτροπής για την εκτέλεση των καθηκόντων τους.

ρθρο 5

Οι λεπτομέρειες για την εφαρμογή του παρόντος κανονισμού θεσπίζονται, εφόσον υπάρχει ανάγκη, από το Συμβούλιο μετά από πρόταση της Επιτροπής και με τη μέθοδο ψηφοφορίας που προβλέπεται στο άρθρο 43 παράγραφος 2 της συνθήκης.

άρθρο 6

Μετά του ελέγχους που πραγματοποιούνται βάσει του παρόντος κανονισμού, η Επιτροπή διαβιβάζει στο κράτος μέλος, στο έδαφος του οποίου έχει πραγματοποιηθεί ο έλεγχος, και εφόσον το ζητήσει αυτό το κράτος, έκθεση σχετικά με τις ενδεχόμενες διαπιστώσεις της.

Κάθε χρόνο, πριν από την 1η Ιουλίου, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση σχετικά με τους ελέγχους που πραγματοποιήθηκαν βάσει του παρόντος κανονισμού.

ρθρο 7

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Μαΐου 1985.

Για το Συμβούλιο

Ο Πρόεδρος

C. SIGNORILE